text: প্রকাশিত: ১০:৪০ ২২ অক্টোবর ২০২০
  ডেমোক্র্যাট ভোটারদের হুমকি দিয়ে পাঠানো ই-মেইলের জন্য ইরান দায়ী বলে জানিয়েছেন যুক্তরাষ্ট্রের অপরাধ তদন্ত সংস্থা ফেডারেল ব্যুরো অব ইনভেস্টিগেশনের (এফবিআই) কর্মকর্তারা। সংবাদমাধ্যম বিবিসির এক প্রতিবেদনে এ তথ্য জানানো হয়েছে।
  তিনি আরো বলেন, ইরান ও রাশিয়ার কাছে 'ভোটার নিবন্ধনের কিছু তথ্য' রয়েছে বলে তাকে জানিয়েছেন মার্কিন কর্মকর্তারা।
  র‌্যাটক্লিফ বলেন, ভোটারদের ভয় দেখানো, বিশৃঙ্খলা তৈরি ও ক্ষতিগ্রস্ত করতেই প্রাউড বয়েজ নামের অ্যাকাউন্ট থেকে এসব ইমেইল পাঠায় ইরান।
  তিনি আরো করেন, নিবন্ধিত ভোটারদের কাছে মিথ্যা তথ্য পৌঁছে দেয়ার জন্য ভোটাদের তথ্য ব্যবহার করা হতে পারে- এই আশায় যে তারা বিভ্রান্তি তৈরি করবে এবং মার্কিন গণতন্ত্রের প্রতি আস্থা হ্রাস করবে। একই ধরনের কোনো আচরণ রাশিয়ার কাছে মেলেনি কিন্তু তাদের কাছেও একই তথ্য আছে বলে আমরা সতর্ক।
  ভোটারদের তথ্য কীভাবে নেয়া হয়েছে বা রাশিয়ানরা এই তথ্য দিয়ে কী করছে সে বিষয়ে কোনো বিশদ বিবরণ কর্মকর্তারা দেননি।
  এফবিআইয়ের পরিচালক ক্রিস্টোফার রে বলেন, মার্কিন নির্বাচন ব্যবস্থা এখনো সুরক্ষিত এবং স্থিতিস্থাপক রয়েছে।